पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना काल के दूसरी लहर के पहले वीकेंड लॉकडाउन के पहले दिन बाजारों में पूरा असर देखने को मिला। हालांकि लोग किसी न किसी बहाने से घरों से बाहर निकलते रहे। मौजूदा लॉकडाउन हालांकि बीते वर्ष के लॉकडाउन से अलग है। उसमें पाबंदियां ज्यादा थी, लेकिन सीधा असर बाजारों पर देखने को मिला है। बसें, ट्रक, वाहन आम दिनों की तरह चलते दिखे।
सुबह से ही हर चौक चौराहों पर आम दिनों से ज्यादा पुलिस देखने को मिली। शहर में किरयाणा व सब्जी की दुकानों को सुबह 11 बजे तक खोलने की अनुमति दी गई थी। बाजारों में दुकानदारों को दुकानें के समय को लेकर संशय रहा। लेकिन 11 बजे से पहले ही दुकानदारों ने दुकानें बंद कर दी। साढ़े दस बजे के बाद जैसे ही पुलिस प्रशासन की गश्त बढ़ी तो दुकानदारों ने दुकानें बंद कर दी।
सुबह 11 बजे के बाद केवल मेडिकल स्टोर, मिल्क प्रोडेक्ट व मेडिकल सर्विसेज से संबंधित दुकानें खुली रही। अन्य कोई भी दुकान खुली नहीं मिली। बसें भी चलती रही। हरियाणा रोडवेज की बसें आम दिनों की तरह चली। बसों में सोशल डिस्टेंसिंग देखने को नहीं मिली।
शराब के ठेके खुले रहे
शहर में शराब के ठेके पूरी तरह से खुले रहे। शराब के ठेके रात तक खुले रहे। लोग भी यहां शराब खरीदने के लिए आते दिखे। रेस्टोरेंट व होटल संचालकों द्वारा खाघ सामग्रियों की पैकिंग व होम डिलिवरी की सुविधा दी गई। अस्पतालों के बाहर काफी भीड़ देखने को मिली। खांसी जुकाम के मरीज जांच करवाने के लिए आते रहे। शादी ब्याह के कार्यक्रम 50 लोगों की सीमित संख्या के साथ होते रहे।
पुलिस प्रशासन ने निकाला फ्लैग मार्च
वहीं पुलिस और प्रशासन द्वारा बाजारों में फ्लैग मार्च निकाला गया। बिना मास्क के सड़कों पर घूम रहे लोगों को चेतावनी दी गई। एसडीएम डॉ.जितेंद्र सिंह, डीएसपी विनोद शंकर, सिटी एसएचओ नप के अधिकारियों द्वारा पूरे शहर में फ्लैग मार्च निकाला गया।
चालक और यात्री मिले बिना मास्क, कटे चालान
एसडीएम बस स्टैंड पर भी गए। बस स्टैंड के बाहर फलों की रेहड़ियों वाले एसडीएम को आता देखकर भाग निकले। वहां पर बिना मास्क पहने बस चालक जा रहा था तो उसे रोककर चालान काटा गया। बस स्टैंड में बिना मास्क के बैठे कई यात्रियों के चालान काटे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva zho_Hant eng_Latn